**0036**

**Көктегі Әкеге көңіл аударыңыз.**

***«Біз Оның еркіне сай бір нәрсе сұрасақ, Құдай тілегімізге құлақ салады деп нық сенеміз. Не сұрасақ та, Құдай бізге құлақ салады деп білсек, Оның тілегенімізді беретінін де білеміз.»***

***(Жохан 1-хаты 5:14-15)***

 Огнес Падеравски поляктың үздік пианистерінің бірі болған. Падеравски, көптеген ұлы әртістер сияқты, өзінің қайран қалатын құлықтары болды. Кейбір адамдардың айтуынша, түс уақытында, концертке дейін, Падеравски әдетте концерті өтетін ғимаратқа баратын. Ол осы ғимаратты зерттеп, бөлме-бөлмелерді аралап, содан кейін бос аудиторияға оралатын. Мұнда ол ешкім оны мазаламауын сұрап, бірнеше сағат бойы үнсіздікте болып, өзінің көңілін музыкаға ауытқуға тырысатын. Егер біреу оған кедергі келтірсе, ол бәрін қайтадан бастайтын. Осылайша, ұлы музыкант, музыканы өзінің жаны арқылы өткізетін. Падеравски барлық шулардан алыстап, жүрегінен шыққан музыкасы көрермендерге молынан төгілуі үшін оған уақыт бөлу керек екенін білді.

Егер Құдайға дәл осылай көңіл бөліп, Оның біз арқылы жұмыс істеуіне мүмкіндік берсек, Ол өмірімізді молынан толтырады деп ойлаймын. Сіз бұл туралы көп ойланбаған шығарсыз, бірақ Құдай мінажат арқылы сіздің өміріңіздің ішектерін(струны) реттеп, дұрыс бұрайды. Бұл бақытсыз өмірден құтылып, Қасиетті Құдайдың алдына келу мүмкіндігі. Сіз: «Мен үшін мінажат біртүрлі болып көрінеді. Мен бұрын-соңды көрмеген, ешқашан білмеген Біреуге қалай мінажат ете аламын?» - деп айтуыңыз мүмкін.

Егер сіз өміріңізде ешқашан мінажат жасамаған болсаңыз, онда ұялудың еш қажеті жоқ. Барлық ұлы мінажаттар батылсыз мінажаттардан басталған! Әрине, біреу бала кезінде, анасымен бірге тізе бүгіп бірінші рет мінажат еткен; басқалары төтенше жағдайда, дәрігерлер оны көліктің астынан шығарып жатқан кезде, бірінші рет мінажат еткен. Кейбіреулер қауіп-қатерге тап болып, аурухана дәлізінде әйелінің немесе күйеуінің денсаулығының жай-күйі туралы медициналық есепті күтіп, бірінші рет мінажат етуі мүмкін. Бірақ өмірдің мұндай бұрылыстарын күтудің қажеті жоқ.